text: Nemmere at ramme plet end at skaffe penge
  04 februar 2015 kl. 06.15
  Buen er spændt lige rigelig hårdt i Bueskyttelauget Viking i Esbjerg for tiden. Klubben mangler penge og konsekvensen kan være, at talenterne må flytte fra byen.
  Et af talenterne er 13 årige Emil Uldal Skouboe, som på bare ét år har vundet tre Danmarksmesterskaber og sat fem Danmarksrekorder.
  Talentmassen i klubben er stor, bl.a holder landsholdsskytten Natasja Beck også til i Bueskyttelauget Viking, men klubben har slet ikke træningsfaciliteter til så dygtige skytter. For at få det, har klubben brug for økonomisk hjælp
  Klubben har igennem længere tid forsøgt at skaffe sponsorer, men det er en ulige kamp. Bueskydning er en nichesport og firmaer vil hellere støtte den brede sport, fortæller Emils mor Lotte Uldal Skouboe, som selv støtter klubben med frivilligt arbejde.
  Se mere i Nyhederne kl.19.30.
  
  Se med i Naboer på TV SYD + 
  Se også med i programmet Naboer, som i dag bl.a besøger det 13-årige bueskyttetalent Emil Uldal Skouboe, som bor i den lille by Bryndum.
  Det er kl.15.00 og 19.55 på TV SYD + .
  